นายกรัฐมนตรี ระบุหากวัคซีนเพียงพอจะเปิดวอร์คอิน มอบหมายกระทรวงสาธารณสุข หารือ กทม. ย้ำทุกคนได้ฉีดวัคซีน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังตรวจเยี่ยมจุดให้บริการวัคซีนโควิด -19 กรุงเทพฯ - สภาหอการค้าไทย - โรงพยาบาลจุฬาลงกรณ์ - สามย่านมิตรทาวน์ ว่า วันนี้ถือเป็นความร่วมระหว่างกันเป็นอย่างดี ทั้งภาครัฐและเอกชน ร่วมกันทำในสิ่งที่ดีๆ แต่อย่างไรก็ตามต้องมีกติกา กฎหมายกลาง มาตรฐานกลางที่จะต้องปฏิบัติ โดยจะมีการขยายจุดบริการวัคซีนนอกสถานพยาบาลให้ได้ 25 จุดในระยะต่อไป แต่ทั้งหมดก็ขึ้นอยู่กับวัคซีนที่เข้ามา พร้อมระบุว่า รัฐบาลต้องดูแลทั้งหมด โดยเฉพาะภาคอุตสาหกรรม ทั้งการจ้างงาน แรงงานและมีผลิตภัณฑ์ส่งออก จึงต้องระมัดระวังการแพร่ระบาดในโรงงานต่างๆ และตนขอขอบคุณเจ้าของโรงงานที่มีมาตรการป้องกันที่เข้มแข็งนายกรัฐมนตรี ยืนยันว่า ทุกที่มีโอกาสติดเชื้อแต่ไม่มีใครอยากให้เกิดขึ้น และเมื่อเกิดแล้วก็ต้องแก้ไขปัญหากันต่อไป ด้วยความร่วมมือของทุกคน นอกจากนี้ยังต้องทำความเข้าใจกับประชาชนในการลงทะเบียนเพื่อเข้ารับวัคซีน เพราะไม่เช่นนั้นจะเกิดความสับสนและไม่ได้ฉีด ขอให้ฟังข้อมูลจากแพทย์ อย่าเชื่อในโซเชียล เพราะข้อมูลอาจไม่ตรงกัน ทั้งนี้ นายกรัฐมนตรี ยืนยันว่า มีแผนงานที่จะเปิดวัคซีนวอร์คอิน หากมีปริมาณเพียงพอ ขอให้มั่นใจว่าทุกคนได้ฉีดแน่นอน แต่วันนี้สิ่งที่ต้องกังวลมากที่สุดคือ ต้องดูแล ร้านอาหาร รายได้ประชาชนลดลง คนตกงาน การลงทุน การส่งออก ผู้ให้บริการสาธารณะ แท็กซี่ส่วนการจัดการวัคซีนในรายจังหวัด ได้มอบหมายให้ ผู้ว่าราชการจังหวัด เป็นประธานคณะกรรมการบริหารร่วมกับ สสจ.จังหวัด ซึ่งมาตรการและแผน ถ้ามีอะไรเปลี่ยนแปลงก็สามารถปรับได้ ซึ่งรัฐบาล ได้สั่งการให้วัคซีนเป็นวาระแห่งชาติ มีนโยบายออกมาให้ปฏิบัติต่อไป นอกจากนี้ ยอมรับว่า รู้สึกกังวลกับเฟคนิวส์ ขอร้องอย่าเผยแพร่ให้เป็นประเด็นใหญ่โต ทุกคนต้องรักสามัคคี ร่วมมือกันให้ได้มากที่สุด ขณะที่แอปพลิเคชัน หมอพร้อม ยืนยันว่า ไม่มีปัญหา แต่ยอมรับว่าอะไรที่ไม่เคยทำก็เป็นธรรมดาที่จะมีปัญหาบ้าง ก็ต้องเร่งรัดในการดำเนินการแก้ไขสำหรับวัคซีนแอสตร้าเซนเนก้า ในเดือนมิถุนายน จะมีความล่าช้าหรือไม่ นายกรัฐมนตรี ยืนยันว่า สามารถพูดคุยเจรจาได้ขอให้เขาส่งตามสิ่งที่สัญญากันไว้ และวันนี้ก็ยังไม่หยุดเจรจานำเข้าวัคซีนอื่น พร้อมกับย้ำว่า ไม่ปิดกั้นใครนำเข้าวัคซีนทางเลือก ยืนยันจะต้องไม่มีใครได้รับผลประโยชน์ทั้งสิ้น คนที่ได้รับประโยชน์คือ ประชาชนส่วนการจัดตั้งโรงพยาบาลสนามของนายแพทย์เหรียญทอง แน่นหนา ที่บริเวณเขตหลักสี่ นายกรัฐมนตรี กล่าวว่า เรียบร้อยแล้ว การตั้งโรงพยาบาลสนามไม่ต้องขออนุญาตอะไร เพียงแต่ต้องทำตามกติกาและกฎเกณฑ์ เพราะอยู่ในสถานการณ์ฉุกเฉิน